Us and Them

„Us and Them“ je skladba z albumu The Dark Side of the Moon, ktorú vydala skupina Pink Floyd v roku 1973. Skladbu napísali hráč na klávesové nástroje Richard Wright a basgitarista Roger Waters. Spev je v podaní gitaristu skupiny Davida Gilmoura a vokály v podaní Wrighta. Skladba je dlhá 7 minút a 51 sekúnd. Je to najdlhšia skladba na albume The Dark Side of the Moon. Skladba vyšla aj ako singel s B-stranou "Time".

 Kompozícia 
"Us and Them" je tichšia skladba, čo sa tónu a dynamiky týka. Refrén je o niečo hlasitejší ako ostatné verše. Pieseň obsahuje dve saxofónové sóla, prvé je na začiatku a ďalšie na konci. Richard Wright na začiatku piesne začína harmóniami jeho Hammondového organa a pridáva klavírový riff spolu s krátkym pianovým sólom. Hudba bola pôvodne napísaná Wrightom iba pre klavír do filmu Zabriskie Point ešte v roku 1969. V tom čase sa nazývala "The Violent Sequence".

 Live a alternatívne verzie 
 Inštrumentálnu skladbu "Violent Sequence" zahrala skupina len výnimočne, a to začiatkom roka 1970. Tieto predstavenia boli rovnaké ako Zabriskie Point demo, kde pridali perkusie Nicka Masona. Počas posledných dvoch vystúpení bola skladba kombinovaná s ďalšou skladbou z filmu Zabriskie Point, a to "Heartbeat, Pigmeat".
 Skladba občas bývala aj súčasťou prídavku na turné In the Flesh Tour v roku 1977. Často bola využívaná na upokojenie hlučného obecenstva.
 P·U·L·S·E, druhý disk a video Delicate Sound of Thunder taktiež obsahovali túto skladbu. Obe verzie boli o niečo skrátené ako originálna nahrávkaa mali mierne upravené saxofónové sólo
 Roger Waters zahral "Us and Them" na jeho runé z rokov 2006 – 2008, The Dark Side of the Moon Live, kde Jon Carin spieval miesto Gilmoura a Waters miesto Wrighta.

 Obsadenie 
 David Gilmour – elektrická gitara, spev (verše a refrén)
 Richard Wright – Hammond organ, piano, vokály (refrén)
 Roger Waters – basgitara
 Nick Mason – bicie
 Dick Parry – tenor saxofón
 Lesley Duncan – vokály
 Doris Troy – vokály
 Barry St. John – vokály
 Liza Strike – vokály

 Zdroj 

Kategória:Piesne skupiny Pink Floyd
Kategória:Single skupiny Pink Floyd
Kategória:Single z 1974